Tež ideje wo serbskim žiwjenju w Kamjencu witane
Kamjenc (UM/SN). „800 idejow za 800lětny Kamjenc“ – pod tutym hesłom steji kónc 2020 iniciěrowane wubědźowanje k wuhotowanju jubileja. W lěće 2025 chce město swoje prěnje naspomnjenje swjećić. Dotalny wothłós je zarjadnistwo Lessingoweho města zmužiło, podaty 31. měrc jako kónčny termin zapodaća idejow wo tři měsacy na 30. junij přesunyć. „Połsta namjetow je mjeztym dóšło, štož mamy za jara dobry rezultat“, informuje rěčnik měšćanskeho zarjadnistwa Thomas Käppler. Wobdźělili su so jednotliwe wosoby a towarstwa, ale tež wjesni předstejićerjo a institucije. Ze zarjadnistwa samoho, předewšěm z wobłuka měšćanskeho marketinga, maja tohorunja někotre přinoški.
hrv_Latn szl_Latn